Nafarroako Parlamentuko Mahaiak, 2017ko urriaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkeztutako gaurkotasun handiko galdera, Erriberara ura eraman ahal izateko Estatuko Gobernuak hartutako konpromisoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2017ko urriaren 2an

Lehendakaria: Ainhoa Aznárez Igarza

GALDERAREN TESTUA

Geroa Bai talde parlamentarioko kide Koldo Martínez Urionabarrenetxeak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuak heldu den urriaren 5eko Osoko Bilkuran ahoz erantzun dezan:

Iragan ostegunean, Nafarroako Gobernuaren ordezkari batzuek bilera bat izan zuten Madrilen Nekazaritza, Arrantza, Elikadura eta Ingurumen Ministerioko zenbait arduradunekin, Nafarroako Ubidearen obrak egiteaz arduratzen den CANASA sozietatearen Administrazio Kontseiluaren baitan.

Nafarroako Erriberara edateko, industriarako eta ureztatzeko ura eramateko egin beharreko Ubidearen “bigarren fasea” deritzona dela-eta azken egunotan ezagutu diren albisteak kontuan hartuta, honako hau jakin nahi dut:

Estatuko Gobernuak zer konpromiso zehatz hartu du Erriberara ura eraman ahal izateko? Zenbateraino hartuko dira kontuan erabiltzaileak eta, bereziki,Itoitz- Nafarroako Ubideko Ureztatzaileen Elkarte Orokorreko ureztatzaileak, obra egiteko?

Iruñean, 2017ko urriaren 2an

Foru parlamentaria: Koldo Martínez Urionabarrenetxea